Bolesław Wieniawa-Długoszowski

Bolesław Ignacy Florian Wieniawa-Długoszowski (født 22. juli 1881 i Maksymówka i polsk del av Tsar-Russland, død 1. juli 1942 i New York City i USA) var en polsk general, politiker, poet og diplomat, samt president i Republikken Polen i én enkelt dag i 1939. 

Liv og virke
 Bakgrunn
Boleslaw var sønn av den polske adelsmannen Bolesław Długoszowski og hans hustru Josephine Struszkiewicz. Han studerte medisin ved Jan Kazimierz Universitetet i Lwow. Etter studiene flyttet han til Berlin hvor han tilbrakte et år ved Berlin Academy of Arts. 

Etter å ha blitt uteksaminert fra denne skolen flyttet Długoszowski til Paris, hvor han begynte å arbeide som privat lege, og han ble kjent som en av de beste legene i byen. 

Første verdenskrig
I 1914 flyttet Boleslaw til Kraków der han ble medlem av Første kaderkompani, som kjempet på den østerriksk-ungarske side mot Russland under den første verdenskrig. 

I oktober 1914 ble Długoszowski valgt til sjef for en tropp i Pulk Ułanów Legionów Polskich. Under de mange harde kampene i 1914 og 1915 ble Długoszowski forfremmet til løytnant, og etter krigen ble han tildelt V-Klasse Virtuti Militari. I august 1915 flyttet han til Warszawa. 

I 1918, mens han var på et oppdrag i Russland, ble Boleslaw arrestert av det sovjetiske politiet som medlem av en fiendtlig polsk militær organisasjon. Boleslaw ble løslatt etter flere måneder i sovjetisk fangenskap. 

Mellomkrigstiden
Etter at første verdenskrig var over ble Boleslaw tildelt flere internasjonale medaljer og utmerkelser, blant annet den franske Æreslegionen og det polske Tapperhetskorset (engelsk: Cross of Valor).

I november 1921 ble Boleslaw utnevnt til polsk militærattaché i Romania, med stasjonering i București. Navnet hans ble knyttet til overenskomsten som Polen og Romania undertegnet i 1922. I 1926 ble han uteksaminert fra den polske offisersutdanningen, og like etter fikk han kommandoen over Polens mest prestisjefylte kavaleridivisjon, 1 Pułk Szwoleżerów Józefa Piłsudskiego, som han ledet frem til 1930. I 1926 var han for øvrig en av offiserene som bistod marskalk Józef Piłsudski i forberedelsene til statskuppet som fant sted i mai 1926. 

I 1931 ble han forfremmet av Polens president Ignacy Mościcki til brigadegeneral. I 1932 ble Długoszowski kommandant for en kavaleridivisjon og i 1938 ble han forfremmet til generalmajor. 

Fra 1938 til 13. juni 1940 var Boleslaw Polens ambassadør til Italia. Etter kapitulasjonen til Frankrike under andre verdenskrig emigrerte Boleslaw til Lisboa, og kort tid senere flyttet han til New York i USA. 

Boleslaw døde i juli 1942, da han var 61 år gammel. De nøyaktige detaljer rundt hans dødsfall er fremdeles gjenstand for omfattende debatt og konspirasjonsteorier blant historikere.

Referanser

 Litteratur 
 Wojciech Grochowalski: Ku chwale Wieniawy, Łódź 2001.
 Wojciech Grochowalski: Boleslaw Wieniawa-Dlugoszowski. Wiersze i piosenki, Łódź 2002.

Kategori:Polske politikere
Kategori:Polske generaler
Kategori:Polske ambassadører
Kategori:Ambassadører til Italia
Kategori:Personer fra Kalusj rajon i Ivano-Frankivsk oblast
Kategori:Personer fra tidligere Kalusj rajon